section_heading: Športska karijera
paragraph_text: Počela je skijati s 3 godine. Članica je hrvatske skijaške reprezentacije od 10. godine. U mlađim kategorijama, postizala je dobre rezultate. Osvojila je 3. mjesto na natjecanju "Toppolino", a 2. mjesto u veleslalomu na natjecanju "Trofeo Pinocchio". Više puta bila je prvakinja i vice-prvakinja Hrvatskog skijaškog kupa. Debitirala je u Svjetskom skijaškom kupu u Aspenu, 27. studenog 2004. Nastupila je na Svjetskom skijaškom prvenstvu u Bormiju 2005. Sudjelovala je na Zimskim olimpijskim igrama u Torinu 2006. u slalomu, ali nije završila utrku.